
Πολιτική

Το Πανεπιστήμιο αναγνωρίζει την κρισιμότητα της προστασίας των δεδομένων προσωπικού χαρακτήρα των φυσικών προσώπων και της σύννομης και ορθής επεξεργασίας τους. Στο πλαίσιο αυτό, το Πανεπιστήμιο συμμορφώνεται με τις βασικές αρχές επεξεργασίας προσωπικών δεδομένων, σέβεται τα δικαιώματα των φυσικών προσώπων και διασφαλίζει ότι τα δεδομένα προσωπικού χαρακτήρα τα οποία έχει στην κατοχή του: 
· συλλέγονται για καθορισμένους, ρητούς και νόμιμους σκοπούς, όπως αυτοί αποτυπώνονται στο Αρχείο Δραστηριοτήτων Επεξεργασίας που τηρεί,  
· υφίστανται επεξεργασία μόνο για τους σκοπούς, για τους οποίους έχουν συλλεχθεί, και βασίζονται στις οριζόμενες στο Αρχείο Δραστηριοτήτων Επεξεργασίας νομιμοποιητικές βάσεις,
· δεν υποβάλλονται σε περαιτέρω επεξεργασία πέραν του ορισμένου σκοπού και νομοθετικών απαιτήσεων που επιβάλλουν την επεξεργασία, 
· είναι κατάλληλα, συναφή και περιορίζονται στα ελάχιστα απαραίτητα για τους σκοπούς επεξεργασίας, 
· υπόκεινται σε νόμιμη επεξεργασία σύμφωνα με τα δικαιώματα των φυσικών προσώπων, είναι ακριβή και επικαιροποιούνται, όταν απαιτείται και ειδικά πριν τη λήψη κρίσιμων αποφάσεων για τα φυσικά πρόσωπα, 
· δεν τηρούνται για χρονικό διάστημα μεγαλύτερο από αυτό που απαιτείται για τον σκοπό της επεξεργασίας ή/ και για τη συμμόρφωση του Πανεπιστημίου με νομικές και κανονιστικές υποχρεώσεις, 
· διατηρούνται ασφαλή από μη εξουσιοδοτημένη πρόσβαση, απώλεια ή καταστροφή, 
· διαβιβάζονται σε τρίτους μόνο υπό την προϋπόθεση ότι εξασφαλίζεται επαρκές επίπεδο προστασίας αυτών. 

Τα ανωτέρω τηρούνται από το σύνολο των εργαζομένων του Πανεπιστημίου (π.χ. διοικητικό, διδακτικό προσωπικό), καθώς και από τρίτους που εκτελούν εργασίες επεξεργασίας δεδομένων προσωπικού χαρακτήρα φυσικών προσώπων για λογαριασμό του. 

Το Πανεπιστήμιο για να διασφαλίσει τα παραπάνω: 
· εφαρμόζει διαδικασίες και πολιτικές προστασίας προσωπικών δεδομένων που καλύπτουν το σύνολο των δραστηριοτήτων του για την παρακολούθηση και τον έλεγχο της εφαρμογής της παρούσας πολιτικής, καθώς και την αξιολόγηση της αποτελεσματικότητάς της ως προς τη συμμόρφωση με το κανονιστικό πλαίσιο και τις βέλτιστες πρακτικές για την προστασία των προσωπικών δεδομένων, 
· εφαρμόζει διαδικασίες για την ικανοποίηση των δικαιωμάτων των φυσικών προσώπων, 
· ενημερώνει με σαφήνεια τα φυσικά πρόσωπα σχετικά με την επεξεργασία των δεδομένων τους, 
· ενσωματώνει τις απαιτήσεις διαχείρισης δεδομένων προσωπικού χαρακτήρα σε όλες τις λειτουργίες και διεργασίες που σχετίζονται με την επεξεργασία τους, 
· έχει αναγνωρίσει όλα τα εσωτερικά και εξωτερικά εμπλεκόμενα μέρη και τις απαιτήσεις τους ως προς την προστασία των προσωπικών δεδομένων,    
· καθορίζει ρόλους και υπευθυνότητες που σχετίζονται με τη διαχείριση των δεδομένων, 
· παρέχει σαφείς οδηγίες στο προσωπικό και τους τρίτους που εκτελούν εργασίες για λογαριασμό του για την ασφαλή χρήση και διαβίβαση των δεδομένων σύμφωνα με τις πολιτικές και διαδικασίες προστασίας προσωπικών δεδομένων, 
· διασφαλίζει ότι η διαβίβαση δεδομένων σε τρίτους και η επεξεργασία από αυτούς για λογαριασμό του υλοποιείται σε συμμόρφωση με το κανονιστικό πλαίσιο για την προστασία δεδομένων καθώς και την παρούσα πολιτική,  
· σχεδιάζει, υιοθετεί και παρακολουθεί την εφαρμογή των διαδικασιών και πολιτικών προστασίας προσωπικών δεδομένων με σκοπό τη συνεχή τους βελτίωση, 
· επενδύει στη συνεχή κατάρτιση, ευαισθητοποίηση και εκπαίδευση των εργαζομένων του σε θέματα προστασίας δεδομένων προσωπικού χαρακτήρα καθώς και στη συνεχή βελτίωση της τεχνογνωσίας και τη διάχυσή της σε όλο το προσωπικό, 
· διαθέτει όλους τους απαιτούμενους πόρους για την αποτελεσματική εφαρμογή των διαδικασιών και πολιτικών προστασίας προσωπικών δεδομένων, 
· ορίζει Υπεύθυνο Προστασίας Δεδομένων (Data Protection Officer - DPO), 
· κοινοποιεί την παρούσα πολιτική σε όλο το προσωπικό και μεριμνά για τη συνεχή αναβάθμισή της, ώστε να επιτυγχάνεται η πλήρης συμμόρφωση με το ισχύον κανονιστικό πλαίσιο. 

Το Πανεπιστήμιο δεσμεύεται για την αδιάλειπτη παρακολούθηση και τήρηση του κανονιστικού και νομοθετικού πλαισίου και για τη συνεχή εφαρμογή και βελτίωση της αποτελεσματικότητας των Πολιτικών και Διαδικασιών που υιοθετούνται για την προστασία των προσωπικών δεδομένων. 

